* જાંબુડીની છાલ અથવા જાંબુ સૂકવી બારીક ખાંડી દરરોજ બે તોલા ખાવાથી અથવા ૧૫ દિવસ જાંબુ ખાવાથી મધુપ્રમેહ (ડાયાબિટીસ)માં ફાયદો થાય છે. જાંબુના અંદરના બી ઘસી ચોપડવાથી ગરમીથી થતી અળાઈઓ મટી જાય છે. જાંબુનાં પાંદડાનો રસ ચોપડવાથી વીંછીના દંશ ઉપર ફાયદો થાય છે, જાંબુડીની છાલનો રસ દૂધમાં મેળવી પીવાથી લટી કે પિત્તવિકાર દૂર થાય છે. તેની ઉપર ઘી અને ભાત આપવાથી ઊલટી બંધ થઈ જાય છે. પેટમાં વાળ કે લોઢાનો અંશ કે અયોગ્ય વસ્તુ ગઈ હોય તો જાંબુ ખાવા. નાનાં બાળકોને ઝાડા થતા હોય તો છાલનો તાજો રસ બકરીના દૂધમાં મેળવીને આપવાથી ઊલટી બંધ થાય છે.